PGC 29194

D'Antlia-Zwerggalaxie (Katalogbezeechnung PGC 29194) ass eng elliptesch Zwerggalaxie (Typ dE3) am Stärebild Antlia. Déi nëmme 5500 Liichtjoer grouss Galaxie huet eng Wénkelausdeenung vun 2,0 × 1,5 Bouminutten. Si läit op enger Distanz vu 4,6 Millioune Liichtjoer vun eis ewech an ass ee vun de wäitste Membere vun der Lokaler Grupp. Mat enger Hellegkeet vun nëmme 14,8 mag ass déi Galaxie net mat klengen Teleskopen ze gesinn.
D'Antlia-Zwerggalaxie gouf am Joer 1985 vun den Astronomen Harold G. Corwin, Gérard de Vaucouleurs an Antoinette de Vaucouleurs entdeckt. Eréischt 1997 gouf an engem Bericht déi méiglech Memberschaft zu der lokaler Grupp publizéiert.

 Um Spaweck 
  http://www.seds.org/~spider/spider/LG/ant_dw.html

Kategorie:Galaxien an der Lokaler Grupp
Kategorie:Stärebild Antlia
Kategorie:Zwerggalaxien
Kategorie:Astronomesch Objeten, déi 1985 entdeckt goufen